Saam met die dankgebed aan God vir hulle geloof en liefde, bid Hy indringend dat God die hoop in hulle verder sal aanwakker. Dit is merkwaardig hoe baie kere Paulus oor hierdie drieling geloof, hoop en liefde skrywe – in ‘n sekere sin een van die kortste opsommings van waaroor dissipelskap gaan (1 Kor 13:13 en vele ander plekke in Paulus se briewe). Paulus hoor dus van hulle dat hulle geloof en liefde groei en dat mense daarvan praat, maar dat hulle sukkel met die vashou aan God se toekoms vir hulle. Ons fokus dié week op die regering van Salomo soos dit in 2 Kronieke 1-9 beskryf word. Daarna volg die verhaal van die res van die 20 konings van die suidelike ryk soos dit ontvou het na die skeuring van die ryk van Salomo, met terloopse verwysing na die konings van die noordelike ryk Israel. Altesame was daar 24 konings van Juda oor die 500 jaar van Saul tot by Sedekia.Ek sal ter aanvang van volgende week se leeswerk ook ‘n oorsig van al die konings gee wat ’n handige sinopsis van die res van Kronieke sal gee.